Odločba Sveta

z dne 16. marca 1998

o spremembi odločb 95/409/ES, 95/410/ES in 95/411/ES glede metod za mikrobiološke preiskave mesa, namenjenega na Finsko in Švedsko

(98/227/ES)

SVET EVROPSKE UNIJE JE,

ob upoštevanju Pogodbe o ustanovitvi Evropske skupnosti,

ob upoštevanju predloga Komisije,

ob upoštevanju Direktive Sveta 64/433/EGS z dne 26. junija 1964 o zdravstvenih pogojih za proizvodnjo in trženje svežega mesa [1] in zlasti člena 5(3)(a) Direktive,

ob upoštevanju Direktive Sveta 71/118/EGS z dne 15. februarja 1971 o zdravstvenih problemih, ki vplivajo na proizvodnjo in dajanje na trg svežega mesa perutnine [2] in zlasti člena 5(3)(a) Direktive,

ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega varstva živali, ki urejajo trgovino med državami članicami Evropske skupnosti in uvoz perutnine in valilnih jajc iz tretjih držav [3] in zlasti člena 10b(1) Direktive,

ker je Znanstveni veterinarski odbor v svojem poročilu z dne 3. junija 1996 podal mnenje o metodah mikrobioloških preiskav, ki dajejo enakovredna jamstva in ker je to mnenje treba upoštevati;

ker je zato primerno spremeniti odločbe 95/409/ES [4], 95/410/ES [5] in 95/411/ES [6], ki določajo mikrobiološke preiskave z vzorčenjem nekaterega mesa, namenjenega na Finsko in Švedsko tako, da se lahko, prvič, uporabijo mikrobiološke metode, ki dajejo enakovredna jamstva in so predlagane v mnenju, in drugič, odobrijo nove metode, ki dajejo enakovredna jamstva;

ker je za odobritev novih metod, ki dajejo enakovredna jamstva, ustrezno zagotoviti postopek, ki bo omogočil tesno sodelovanje med Komisijo in Državami članicami, kakor tisti, določeni v členu 16 Direktive 64/433/EGS ali členu 21 Direktive 71/118/EGS ali členu 32 Direktive 90/539/EGS,

SPREJELA NASLEDNJO ODLOČBO:

Člen 1

V Prilogi k Odločbi 95/409/ES se oddelek C nadomesti z:

"ODDELEK C

MIKROBIOLOŠKA METODA ZA PREISKAVO VZORCEV

Mikrobiološke preiskave vzorcev na salmonele se izvede po standardih Mednarodne organizacije za standardizacijo ISO 6579:1993 ali revidiranih izdajah ali po metodi, ki jo je opisal Nordijski odbor za analizo hrane (NMKL metoda št. 71, četrta izdaja, 1991) ali revidiranih izdajah. Metode, ki dajejo enakovredna jamstva, se lahko odobri po postopku, določenem v členu 16 Direktive 64/433/EGS.

Če se rezultati analiz med Državami članicami razlikujejo, velja standard Mednarodne organizacije za standardizacijo ISO 6579:1993 ali revidiranih izdaj kot referenčna metoda."

Člen 2

V Prilogi A k Odločbi 95/410/ES se točka 3 nadomesti z naslednjo točko:

"3. Mikrobiološka metoda za preiskavo vzorcev

Mikrobiološke preiskave vzorcev na salmonele se izvede po standardih Mednarodne organizacije za standardizacijo ISO 6579:1993 ali revidiranih izdajah ali po metodi, ki jo je opisal Nordijski odbor za analizo hrane (NMKL metoda št. 71, četrta izdaja, 1991) ali revidiranih izdajah. Metode, ki dajejo enakovredna jamstva, se lahko odobri po postopku, določenem v členu 32Direktive 90/539/EGS.

Če se rezultati analiz med Državami članicami razlikujejo, velja standard Mednarodne organizacije za standardizacijo ISO 6579:1993 ali revidiranih izdaj kot referenčna metoda."

Člen 3

V Prilogi A k Odločbi 95/411/ES se oddelek C nadomesti z:

"ODDELEK C

MIKROBIOLOŠKA METODA ZA PREISKAVO VZORCEV

Mikrobiološke preiskave vzorcev na salmonele se izvede po standardih Mednarodne organizacije za standardizacijo ISO 6579:1993 ali revidiranih izdajah ali po metodi, ki jo je opisal Nordijski odbor za analizo hrane (NMKL metoda št. 71, četrta izdaja, 1991) ali revidiranih izdajah. Metode, ki dajejo enakovredna jamstva, se lahko odobri po postopku, določenem v členu 21 Direktive 71/118/EGS.

Če se rezultati analiz med Državami članicami razlikujejo, velja standard Mednarodne organizacije za standardizacijo ISO 6579:1993 ali revidiranih izdaj kot referenčna metoda."

Člen 4

Ta odločba je naslovljena na države članice.

V Bruslju, 16. marca 1998

Za Svet

Predsednik

J. Cunningham

[1] UL 121, 29.7.1964, str. 2012/64. Direktiva, kakor je bila spremenjena z Direktivo 95/23/ES (UL L 234, 11.10.1995, str. 7).

[2] UL L 55, 8.3.1971, str. 23. Direktiva, kakor je bila spremenjena z Direktivo 96/23/ES (UL L 125, 23.5.1996, str. 10).

[3] UL L 303, 31.10.1990, str. 6. Direktiva, kakor je bila spremenjena z Aktom o pristopu iz leta 1994.

[4] UL L 234, 11.10.1990, str. 21.

[5] UL L 234, 11.10.1990, str. 25.

[6] UL L 234, 11.10.1990, str. 29.

--------------------------------------------------